สวัสดีค่ะ หนูมีอาการปวดท้องก่อนหน้านี้ค่ะ มีเลือดสีน้ำตาลออกมาไม่มากมาแค่2วันค่ะแล้วหายไป มีอาการคันปัสสาวะแสบขัดด้วยค่ะ
สวัสดีค่ะ การมีเลือดออกผิดปกติทางช่องคลอดอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบหากกังวลเรื่องการตั้งครรภ์ควรซื้อชุดตรวจการตั้งครรภ์มาตรวจเองเบื้องต้นการตรวจด้วยชุดการตั้งครรภ์นั้นสามารถให้ผลบวกหลังการปฏิสนธิ 10-14 วัน แนะนำไปยืนยันการตรวจการตั้งครรภ์ที่รพ.อีกครั้ง แพทย์อาจตรวจปัสสาวะ ตรวจเลือด หรือทำอัลตราซาวน์หน้าท้องร่วมด้วยอาการปวดท้อง ปัสสาวะแสบขัดนั้นเจอในคนตั้งครรภ์ได้แต่ไม่ได้ยืนยันการตั้งครรภ์ แนะนำไปตรวจปัสสาวะหรือตรวจเลือดเพื่อยืนยันค่ะหากมีเลือดออกมาผิดปกติ ปวดหน่วงท้องน้อยมาก ควรรีบไปพบแพทย์